Polisiebeamptes in lokval gelei - Maroela Media
Polisiebeamptes in lokval gelei
Een polisiebeampte is Dinsdag in Inanda, KwaZulu-Natal dood en ŉ tweede beseer nadat hulle oorval, hul klere uitgetrek, ontvoer en geskiet is.
“Die polisiebeamptes is omstreeks 12:50 na die Namibia- informele nedersetting waar hulle ŉ beskermingsbevel wou uitvoer,” het maj. Thulani Zwane, woordvoerder van die polisie, in ŉ verklaring gesê. “Toe hulle by die huis aankom, het drie verdagtes hulle oorval en hulle vuurwapens afgeneem.”
Zwane het gesê die verdagtes het die polisiebeamptes gedwing om hul uniforms uit te trek waarna hulle agterin die vangwa geplaas is. “Die verdagtes het met die beamptes na die Ngcungcwini-gebied gery en hulle geskiet. Een van die beamptes is op die toneel dood.”
Die vroulike polisiebeampte is beseer en sy is met ŉ helikopter na ŉ hospitaal geneem vir dringende mediese behandeling.
“Die verdagtes het te voet van die toneel gevlug en die polisievoertuig agter gelaat.”
“Die polisie ondersoek ŉ saak van moord en poging tot moord,” het Zwane bygevoeg.
KwaZulu-Natal Namibia- informele nedersetting
Bondeltjie vreugde vir Nicholis Louw
Wat de joos????????????
Dit gaan erger word en die president slaap. Word wakker Zuma word wakker. Jou land brand!!!
EKSDOM beurshouer gewees · 4 jare gelede
Ons is stadig besig om in ANARGIE te verval!